OAV: Tramp CNN telekanalini kaltaklayotgani aks etgan videorolik muallifi uzr so‘radi

AQSh prezidenti Donald Tramp bosh o‘rnida CNN telekanali logotipi o‘rnatilgan kishini “kaltaklayotgani” aks etgan videorolik muallifi qilmishi uchun uzr so‘radi. Bu haqda “TASS” xabar bermoqda.

CNN jurnalistlari Tramp Twitter’dagi sahifasida joylashtirgan videorolik muallifi ekanligini bildirgan Reddit portali foydalanuvchisi shaxsini aniqlashga muvaffaq bo‘ldi. U portalda uzr so‘ralgan bayonotni joylashtirgandi, biroq matn keyinchalik olib tashlangan. 
“Bu internet-mem faqat kulgi uchun yaratilgan, uning maqsadi CNN yoki boshqa istalgan yangilik tashkilotiga nisbatan zo‘ravonlikka chaqiriq emas”, — deyilgandi mazkur bayonotda.